Гулистон (шаҳрак)

Гулистон — шаҳрак дар ҷамоати шаҳраки Гулистони ноҳияи Ҷалолуддини Балхӣ. Аз Гулистон то маркази ноҳия 21 км; роҳ асфалтпӯш. Аҳолиаш 3717 нафар (2013).

 Иқтисод 
Мактаби таҳсилоти миёнаи умумӣ, нуқтаи таъмири худравҳо, шуъбаи милитсия, беморхона, масҷиди ҷомеъ, масҷиди панҷвақта, 3 дорухона, 2 китобхона, муассисаи фарҳангию фароғатӣ, боғи фарҳангӣ, бозори хусусӣ, нуқтаҳои хидмати маишӣ, 12 нуқтаи савдои хусусӣ, корхонаи васли дару тирезаҳои пластикӣ, майдончаи варзишӣ дорад.

Соҳаҳои асосии хоҷагӣ: пахтакорӣ, боғдорӣ, ғаллакорӣ ва чорводорӣ. Заминҳо аз наҳри Вахш обёрӣ мешаванд. Дар ҳудуди Г. 27 хоҷагии деҳқонии фермерӣ мавҷуданд. Гулистон соли 1964 бунёд шуда, як қисми аҳолиаш аз ноҳияи Дарвоз муҳоҷир шудаанд. 

 Шахсиятҳои маъруф 
Нависанда Гули Зард дар ҳамин шаҳрак таваллуд шудааст.

 Эзоҳ 

 Адабиёт